Norges musikkhøgskole

Norges musikkhøgskole (NMH) er en vitenskapelig høgskole og Norges eldste musikkutdanningsinstitusjon i drift. Høgskolen holder til på Majorstuen i Oslo, og utdannner musikkterapeuter, instrumentalister, sangere, kirkemusikere, musikkpedagoger, dirigenter, komponister, musikkteknologer og pianostemmere. Skolen tilbyr bachelor innenfor klassisk, kirkemusikk, jazz, folkemusikk, direksjon og komposisjon og de frie bachelor- og masterstudiene. Skolen tilbyr også mastergrad innenfor nesten alle disse retningene. I tillegg tilbyr høgskolen en rekke videreutdannings- og årskurs. Institusjonen driver også forskning og utviklingsarbeid innen musikk. Historikk Ønsket om en statsdrevet høyere musikkutdanningsinstitusjon i Norge stammer helt tilbake til 1800-tallet. I 1883 startet Ludvig Mathias og Peter Lindeman, som var far og sønn, den såkalte «Organistskolen» i Kristiania. Den utviklet seg til å bli vårt første og største musikkonservatorium, og den ble et viktig fundament for Norges musikkhøgskole. Konservatoriet etter Lindeman-familien ble avviklet i 1973. Historien etter denne familien, som gjorde en uforglemmelig innsats for norsk musikkliv, tas vare på ved Norges musikkhøgskole. Skolens store konsertsal, Lindemansalen, er oppkalt etter dem. Etter avviklingen av konservatoriet i 1973 ble Norges musikkhøgskole etablert samme år. I 1996 ble skolen slått sammen med det daværende Østlandets musikkonservatorium, som hadde røtter tilbake til Musikkonservatoriet Veitvet, og i 1989 hadde blitt slått sammen med Buskerud Musikkonservatorium. Ledelse Rektor fra 1. august 2021 er Astrid Kvalbein. Direktør fra 1. mai 2023 er Kristel Jæger Skorge. Rektorer 1973–1979: Robert Levin 1980–1982: Harald Herresthal 1983–1989: Harald Jørgensen 1989–1990: Benny Dahl-Hansen 1991–1998: Bjørn Boysen 1999–2002: Jens Harald Bratlie 2002–2005: Harald Jørgensen 2006–2013: Eirik Birkeland 2013–2021: Peter Tornquist 2021–: Astrid Kvalbein Referanser Eksterne lenker Offisielt nettsted (en) Norges musikkhøgskole – kategori av bilder, video eller lyd på Commons (no) «Norges musikkhøgskole». Kulturminnesøk. Riksantikvaren – Direktoratet for kulturminneforvaltning.